ET Euroopa Liidu Teataja C 35/6

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

2011/C 35/04

Abi nr: XA 142/10

Liikmesriik: Prantsusmaa

Piirkond: Département de l’Ain

Abikava nimetus või üksiktoetust saava äriühingu nimi:

Aides en assistance technique pour limiter l’impact de l’agriculture sur l’environnement et prise en compte de l’agriculture en urbanisme (Ain)

Õiguslik alus:

Articles L1511-2, L3231-2 et 3232-1 du Code général des collectivités territoriales; délibération du Conseil général de l’Ain

Abikavaga ettenähtud aastased kulud või ettevõtjale antava üksikabi üldsumma: 115 000 EUR

Abi suurim osatähtsus: 50 %

Rakendamise kuupäev: Abikava jõustub alates kuupäevast, mil vabastustaotluse registreerimisnumber avaldatakse komisjoni põllumajanduse ja maaelu arengu peadirektoraadi veebilehel.

Abikava või üksiktoetuse kestus: Kuni 31. detsembrini 2013

Abi eesmärk: Meede on kooskõlas määruse (EÜ) nr 1857/2006 artikliga 15, milles käsitletakse tehnilise abi andmist põllumajandusettevõtjatele.

Abiprogrammiga püüab departemangu üldnõukogu edendada seda, et põllumajanduses hakataks rohkem arvestama keskkonna-, energeetika- ja maakasutuse planeerimise küsimustega.

Tehniline abi selleks, et põllumajanduses hakataks rohkem arvestama keskkonnaküsimustega.

Abikava eesmärk on rahastada põllumajandusettevõtetes teostatavaid keskkonnaalaseid tehnilisi uuringuid ning keskkonnakaitseliste keskkonnaprojektide ekspertiise.

See hõlmab eelkõige reoveepuhastite setete puhastamist, põllumajanduses kasutatavate hüdraulikaseadmete täiustamist, põllumajanduse ja valgalade suhet.

Tehniline abi taastuvenergia kasutamiseks

Abikava eesmärk on toetada põllumajandusettevõtjatele mõeldud teavitustegevust.

Selliste tegevuseks on eelkõige:

taastuvenergiat käsitlevate teabelehtede koostamine;

taastuvenergia kasutamist tutvustav teavitustegevus põllumajandusüritustel, olemasolevate taastuvenergiarajatiste külastamine, taastuvenergia teabepäevad;

põllumajandusettevõtjate diagnostika tegemine.

Pakutud abikavad on ette nähtud põllumajandusettevõtjatele, kes ei ole suuremad kui VKEd ühenduse õigustiku tähenduses ja vastavalt komisjoni 6. augusti 2008. aasta määruse (EÜ) nr 800/2008 I lisas määratletule ning kes tegelevad põllumajandustoodete esmatootmisega.

Põllumajandusettevõtetele, mis ei ole raskustes ettevõtted raskustes äriühingute päästmiseks ja ümberkorraldamiseks ette nähtud riigiabi käsitlevate ühenduse suuniste (ELT C 244, 1.10.2004) tähenduses, abi ei anta.

Asjaomane sektor/asjaomased sektorid: Kõik Aini departemangu põllumajandusettevõtjad, kes on VKEd.

Abi andva ametiasutuse nimi ja aadress:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Veebileht: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/j_ain_bue_environn.doc

Muu teave: —

Abi nr: XA 145/10

Liikmesriik: Prantsusmaa

Piirkond: Département de l’Ain

Abikava nimetus või üksiktoetust saava äriühingu nimi:

Aide à la promotion et la communication en agriculture (Ain)

Õiguslik alus:

Articles L1511-2, L3231-2 et 3232-1 du Code général des collectivités territoriales; délibération du Conseil général de l’Ain

Abikavaga ettenähtud aastased kulud või ettevõtjale antava üksikabi üldsumma: 140 000 EUR

Abi suurim osatähtsus: 50 %

Rakendamise kuupäev: Abikava jõustub alates kuupäevast, mil vabastustaotluse registreerimisnumber avaldatakse komisjoni põllumajanduse ja maaelu arengu peadirektoraadi veebilehel.

Abikava või üksiktoetuse kestus: Kuni 31. detsembrini 2013

Abi eesmärk: Meede on kooskõlas määruse (EÜ) nr 1857/2006 artikliga 15, milles käsitletakse tehnilise abi andmist põllumajandussektoris.

Abikava eesmärk on tootmise edendamine Aini departemangu põllumajandussektoris. Departemangu põllumajandussektoris on palju kaitstud päritolunimetusega ja piirkonnale tüüpilisi tooteid, näiteks „Volaille de Bresse”, „Comté”, „Bleu de Gex”, Seysseli ja Bugey veinid ja varsti ka „Beurre de Bresse” ja „Crème de Bresse”.

Lisaks sellele on osa toodangut hõlmatud spetsifikaatide alla kuuluvate kaubamärkidega, näiteks piimaga nuumatud vasika liha „Bressou”, loomaliha „Mont Br’Ain d’herbe”, talleliha „Gigotin” ja tooted nimetusega „Princes de la Dombes”.

Traditsioonilise gastronoomia kõiki sektoreid tähistab ühine märgis „Saveurs de l’Ain”. Kõnealust märgist võib näha gastronoomiatooteid edendavatel suurtel kohtumistel ja üritustel, mida korraldatakse koos piirkonna turismiettevõtjatega (Pariisi põllumajandusmess, Bourg en Bresse'i kevadlaat, piirkonna turismikomitee korraldatavad üritused).

Kõnealusel juhul peab piirkonna üldnõukogu oluliseks edendada põllumajandustootmise eri sektoreid tutvustavat teavitamistegevust, aidates korraldada üritusi (lihaveiste kasvatajate põllumajanduskomiteed), toetada loomakasvatajate osalemist piirkondlikel ja riiklikel konkurssidel ning edendada üritusi, mille eesmärk on tutvustada tarbijale ja erialainimestele Aini departemangu põllumajandustooteid (mahetoodete ettevõtete külastamine …).

Asjaomane sektor/asjaomased sektorid: Kõik departemangu põllumajandussektorid (põllumajandusettevõtjad, kes on VKEd)

Abi andva ametiasutuse nimi ja aadress:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Veebileht: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/a_ain_bue_promotion_b1.doc

Muu teave: —

Abi nr: XA 148/10

Liikmesriik: Prantsusmaa

Piirkond: Département de l’Ain

Abikava nimetus või üksiktoetust saava äriühingu nimi:

Aides en appui technique aux éleveurs (Ain)

Õiguslik alus:

Articles L1511-2, L3231-2 et 3232-1 du Code général des collectivités territoriales; délibération du Conseil général de l’Ain

Abikavaga ettenähtud aastased kulud või ettevõtjale antava üksikabi üldsumma: 363 000 EUR

Abi suurim osatähtsus: Üldjuhul on põllumajandusettevõtjatele antava tehnilise abi suurim osatähtsus kuni 50 %, kuid hiljuti loomakasvatusega algust teinud ettevõtjatele antakse erandkorras abi kuni 65 %.

Rakendamise kuupäev: Abikava jõustub alates kuupäevast, mil vabastustaotluse registreerimisnumber avaldatakse komisjoni põllumajanduse ja maaelu arengu peadirektoraadi veebilehel.

Abikava või üksiktoetuse kestus: Kuni 31. detsembrini 2013

Abi eesmärk: Meede on kooskõlas määruse (EÜ) nr 1857/2006 artikliga 15, milles käsitletakse tehnilise abi andmist põllumajandusettevõtjatele.

Abikava eesmärk on rahastada põllumajandusettevõtjatele antavat tehnilist abi, et soodustada departemangu põllumajandusettevõtete paremat juhtimist. Üks osa sättest on suunatud konkreetsemalt selliste põllumajandusettevõtjate toetamisele, kelle ettevõtted annavad toodangut probleemsetes sektorites.

Tundlikele sektoritele antav tehniline abi

Piimakriis mõjus nii veise- kui ka kitsekasvatajate plaanidele ja otsustele destabiliseerivalt. Kohustuslike hindadega kehtestatud uute tingimustega seatakse varasem olukord kahtluse alla ja tekib vajadus tootmistingimused üle vaadata. Departemangu toetuse eesmärk on õhutada valdkonnas töötada soovivaid loomakasvatajaid teostama auditit kaheksas valdkonnas: toiduainetega varustamise kindlustatus, toiduratsiooni majandamine, tootmise korraldamine vastavalt turu vajadustele, nõuded piima kvaliteedile, riiklikud poliitikasuunad keskkonna ja väetiste kasutamiseks, nõuetele vastavus, registrite pidamise nõue ja loomade heaolu. Nende auditite tulemused ja neist saadud kogemused tehakse kättesaadavaks kogu asjaomasele sektorile.

Hiljuti alustanud loomakasvatajatele antav tehniline abi

Hiljuti tegevust alustanud loomakasvatajatele antava departemangu toetuse eesmärk on kõnealust olukorda arvesse võttes katta osa tehnilise abi kuludest, mida departemangu loomakasvatuse eest vastutav asutus on kandnud, et teostada kontrolli esimese kolme tegevusaasta jooksul.

Abi on suunatud:

põllumajandusettevõtjatele, kelle suurus ei ületa ühenduse õigusaktide kohaselt määratletud VKE suurust, mis on määratud kindlaks komisjoni 6. augusti 2008. aasta määruse (EÜ) nr 800/2008 I lisas;

põllumajandusettevõtjatele, kes tegelevad põllumajandustoodete esmatootmisega;

põllumajandusettevõtjatele, kes ei ole raskustes olevate äriühingute päästmiseks ja ümberkorraldamiseks antavat riigiabi käsitleva ühenduse juhendi kohaselt raskustes olevad äriühingud (ELT C 244, 1.10.2004).

Asjaomane sektor/asjaomased sektorid: kõik Aini departemangu põllumajandusettevõtjad, kes on VKEd.

Abi andva ametiasutuse nimi ja aadress:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Veebileht: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/g_ain_bue_appui_techn.doc

Muu teave: —

Abi nr: XA 149/10

Liikmesriik: Prantsusmaa

Piirkond: Département de l’Ain

Abikava nimetus või üksiktoetust saava äriühingu nimi:

Aides en faveur des investissements réalisés par les agriculteurs (Ain)

Õiguslik alus:

Articles L1511-2, L3231-2 et 3232-1 du Code général des collectivités territoriales; délibération du Conseil général de l’Ain

Abikavaga ettenähtud aastased kulud või ettevõtjale antava üksikabi üldsumma: 533 000 EUR

Abi suurim osatähtsus: 50 %

Abi suurim osatähtsus on 40 % nii tootmise väikeseadmete kui ka põllumajandusettevõtte rajatiste kohta. Sellele põhimäärale lisatakse vajaduse korral 10 % vähem soodsates piirkondades asuvate põllumajandusettevõtjate puhul või noorte põllumajandusettevõtjate puhul vastavalt ühenduse määratlusele. Mitut lisatoetust ei tohi korraga kasutada.

Peale selle tuleb kehtestada järgmised abi ülemmäärad:

4 000 EUR väikeseadmete puhul;

400 000 EUR rajatiste puhul (või 500 000 EUR kui põllumajandusettevõte asub vähem soodsas piirkonnas).

Rakendamise kuupäev: Abikava jõustub alates kuupäevast, mil vabastustaotluse registreerimisnumber avaldatakse komisjoni põllumajanduse ja maaelu arengu peadirektoraadi veebilehel.

Abikava või üksiktoetuse kestus: Kuni 31. detsembrini 2013

Abi eesmärk: Meede on kooskõlas määruse (EÜ) nr 1857/2006 artikliga 4, milles käsitletakse põllumajandusettevõtjatele antavat investeerimisabi.

Piirkonna eripalgelisuse tõttu on Aini departemangu põllumajandus väga mitmekesine. 65 % departemangu võimalustest on jagatud kolme peamise valdkonna vahel, mis on tähtsuse järjekorras viljakasvatus, piimakarja kasvatus ja lihakarja kasvatus. Sellest lähtuvalt tundub departemangu üldnõukogule oluline toetada investeeringuid, mida põllumajandusettevõtjad teevad departemangu sektoritesse, vastavalt iga sektori tingimustele.

Abikõlblikeks loetakse selliseid investeeringuid, mille eesmärk on vähendada tootmiskulusid, parandada toodangut ja selle kvaliteeti, säilitada ja parandada looduskeskkonda või parandada hügieenitingimusi või loomade heaoluga seotud nõudeid kooskõlas määruse artikli 4 punktiga 3. Abikava raames saab toetada põllumajandusrajatiste moderniseerimist ja rekonstrueerimist, samuti investeeringuid materjalidesse ja põllumajandusettevõtja jaoks vajalikku logistikasse.

Tootmisjärelevalve väikeseadmed

Kuna kvaliteedijälgimine tootmise täiustamise ja järelevalve puhul eeldab selliste programmide ostmist, mis vastavad põllumajandusettevõtete haldus-, tehnilise ja majandusjuhtimisele, soovib üldnõukogu põllumajandusettevõtjatel neid tegevusi toetada ja võtta osa ostust enda kanda (40 % ostuhinnast).

Põllumajandusrajatiste moderniseerimine, uuendamine või rekonstrueerimine

Näiteks lambakasvatussektoris hõlmab departemangu toetus rajatiste moderniseerimist ja tarade ehitamist:

Kitsekasvatussektoris hõlmab departemangu toetus juustukodade vastavusseviimist, ulatudes kuni 30 %ni kuludest ülemmääraga 13 333 EUR. Abikõlblikud on üksnes sellised investeeringud, mis tehakse selleks, et viia tootmine vastavusse ühenduse uute eeskirjadega vastavalt põllumajanduslikku erandit käsitleva määruse artikli 4 punktile 2 (ja artikli 2 punktile 10), või selleks, et see vastaks kõrgematele riiklikele eeskirjadele.

Linnukasvatussektoris hõlmab departemangu toetus selle valdkonna rajatiste uuendamist ja moderniseerimist. Abikõlblikud on sanitaarse iseloomuga investeeringud (linnukarja kaitse, põrandate betoneerimine, sadevete haldamine, vee käitlemise vahendid …), energiasäästu investeeringud (küte, isolatsioon …), lindude heaolu (keskkond, tolmu vähendamine õhus …) ja turvalisusega (hoiatussignaalid telefoni teel, generaatorseadmed) seotud investeeringud. Võimalik toetus on kuni 40 % abikõlbliku kulu kohta ülemmääraga 15 000 EUR rajatise kohta (abi ülemmäär rajatise kohta on 6 000 EUR).

Koerakasvatussektoris võib abi hõlmata aretuspuuride rajamist (toetus on kuni 8,33 % kulu kohta, ülemmääraga 30,5 EUR aretuspuuri kohta).

Mahetootmissektoris antakse toetust mahetoodangu andmiseks vajaliku konkreetse materjali ostmiseks ja toetus on kuni 20 % kogukulust, mis peab jääma vahemikku 1 500–5 000 EUR. Abikõlblikud seadmed on peeneharulised äkked, mullakobestid, termilise umbrohutõrje vahendid.

Loetletud abi antakse:

põllumajandusettevõtjatele, kelle suurus ei ületa ühenduse õigusaktide kohaselt määratletud VKE suurust, mis on määratud kindlaks komisjoni 6. augusti 2008. aasta määruse (EÜ) nr 800/2008 I lisas;

põllumajandusettevõtjatele, kes tegelevad põllumajandustoodete esmatootmisega;

põllumajandusettevõtjatele, kes ei ole raskustes äriühingute päästmiseks ja ümberkorraldamiseks ettenähtud riigiabi käsitlevate ühenduse suuniste (ELT C 244, 1.10.2004) tähenduses.

Abi ei tohi ületada määruse (EÜ) nr 1857/2006 artikli 4 punktis 9 kehtestatud ülemmäära, milleks on kolme majandusaasta jooksul 400 000 EUR või 500 000 EUR, kui põllumajandusettevõte asub vähem soodsas piirkonnas.

Asjaomane sektor/asjaomased sektorid: Kõik departemangu põllumajandussektorid (põllumajandusettevõtjad, kes on VKEd)

Abi andva ametiasutuse nimi ja aadress:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Veebileht: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/c_ain_bue_invst.doc

Muu teave: —